หลังมีประจำเดือนประมาณ1สัปดาห์ ก็มีเลือดคล้ายประจำเดือนสีน้ำตาลออกมากะปริดกะปรอยพอสมควร ก่อนฉี่ก็มีตะกอนสีน้ำตาลออกมาด้วยค่ะ อาการแบบนี้เป็นอะไรคะ
สวัสดีค่ะ การเกิดเลือดออกระหว่างรอบประจำเดือน อาจเกิดจาก1. ภาวะแทรกซ้อนจากการตั้งครรภ์ เช่น ท้องนอกมดลูก แท้งคุกคาม แท้งไม่ครบ ครรภ์ไข่ปลาอุก เป็นต้น แต่จะมีอาการปวดท้องน้อยร่วมด้วย ทั้งนี้ เลือดที่ออกไปก่อนหน้านั้น อาจไม่ใช่ประจำเดือนก็ได้2. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปาดมดลูก เป็นต้น3. มดลูกอักเสบติดเชื้อ แต่จะมีอาการปวดท้องน้อยและตกขาวที่ผิดปกติร่วมด้วย4. การใช้ยาฮอร์โมนต่าง เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. การทำงานผลิตฮอรโมนของรังไข่ผิดปกติ6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้ดังนั้น หากไม่ได้ใช้ยาฮอร์โมนใดๆ และยังคงมีเลือดออกกะปริดกะปรอยมาอีกเรื่อยๆ รวมถึงไม่ได้เกิดจากการตั้งครรภ์ ก็ควรไปพบสูติ-นรีแพทย์เพื่อตรวจค่ะสำหรับตะกอนสีน้ำตาล หากออกมาจากช่องคลอด ก็คือส่วนหนึ่งของเลือดที่ออกจากช่องคลอด แต่หากออกมาจากท่อปัสสาวะ ก็จะถือว่าเป็นอาการปัสสาวะผิดปกติ ซึ่งก็ควรไปพบแพทย์เพื่อตรวจเช่นกันค่ะ